મેઘરજ તાલુકાના ભેમાપુર ગામે પાણીના મુદ્દે ઉશ્કેરાયેલા એક વ્યક્તિએ ખેડૂતના માથે તલવાર ઝીંકી દીધી હતી. પોલીસે આ ગુનામાં બે આરોપીઓને પકડી લીધા હતા. જ્યારે ભાગી છૂટેલા અન્ય બે આરોપીઓની શોધખોળ હાથ ધરી છે. ભેમાપુર- સાથરિયા ગામના સવાભાઇ રામાભાઇ કટારા રવિવારે સાંજે તેમના ખેતરમાં પાણી વાળવા માટે ગયા હતા. ત્યારે કાળુભાઇ સમેત બે લોકોએ "તમે કેમ મારી રીંગથી પીવાનું પાણી ના પાડવા છતાં વાળી રહયા છો ?" તેવું કહીને ઝઘડો કર્યો હતો. અને હાથમાં લાકડીઓ લઇ ખુલ્લી તલવાર લઇ ખેતરના શેઢે દોડી આવ્યા હતા.